b'\n_START_ARTICLE_\nNidri\n_START_SECTION_\nZgodovina\n_START_PARAGRAPH_\nNem\xc5\xa1ki arheolog Wilhelm D\xc3\xb6rpfeld (1853 do 1940), ki je izvajal arheolo\xc5\xa1ka izkopavanja na otoku Lefkada je mnenja po opisih v Homerjevi Odiseji in Iliadi, da je otok Homerjeva Itaka in da je Odisejeva pala\xc4\x8da bila v naselju Nidri. Svojo trditev dokazuje z Mikenskimi grobnicami, ru\xc5\xa1evinami in ostalimi izkopaninami s tega podro\xc4\x8dja. D\xc3\xb6rpfeld je zadnja leta svojega \xc5\xbeivljenja pre\xc5\xbeivel v Nidriju in je tudi pokopan na otoku Lefkada.\n_START_SECTION_\nAdministrativna ureditev\n_START_PARAGRAPH_\nNidri je po reorganizaciji lokalne samouprave v Gr\xc4\x8diji leta 2011 vklju\xc4\x8den v enotno ob\xc4\x8dino Lefkada. Do reorganizacije je bil Nidri sestavni del ob\xc4\x8dine Ellomenos skupaj z manj\xc5\xa1imi sosednjimi vasmi.'